“แบงก์ชาติอังกฤษ” ขึ้นดอกเบี้ย 0.25% หลังเงินเฟ้อเดือนก.พ. พุ่ง 10.4%
ธนาคารกลางอังกฤษ มีมติ 7-2 ขึ้นดอกเบี้ย 0.25% สู่ระดับ 4.25% หลังเงินเฟ้อดีดตัวขึ้นสู่ระดับ 10.4% ในเดือนก.พ.
ธนาคารกลางอังกฤษ มีมติ 7-2 ขึ้นดอกเบี้ย 0.25% สู่ระดับ 4.25% หลังเงินเฟ้อดีดตัวขึ้นสู่ระดับ 10.4% ในเดือนก.พ.
23 มี.ค. 2566

ผู้สื่อข่าวรายงานว่า ธนาคารกลางอังกฤษ (BoE) มีมติ 7-2 ประกาศปรับขึ้นอัตราดอกเบี้ย 0.25% สู่ระดับ 4.25% ซึ่งเป็นระดับสูงสุดนับตั้งแต่ปี 2551 ในการประชุมวันนี้ ตามที่ตลาดคาดการณ์ไว้
ทั้งนี้ BoE ปรับขึ้นอัตราดอกเบี้ยเป็นครั้งที่ 11 ติดต่อกัน หลังจากเงินเฟ้อดีดตัวขึ้นสู่ระดับ 10.4% ในเดือนก.พ. แทนที่จะปรับตัวลงตามที่มีการคาดการณ์ไว้
โดยก่อนหน้านี้ นักลงทุนคาดการณ์ว่า BoE อาจตัดสินใจคงอัตราดอกเบี้ยในการประชุมวันนี้ ซึ่งจะเป็นการดำเนินการครั้งแรกนับตั้งแต่เดือนพ.ย.2564 ท่ามกลางวิกฤตธนาคารในสหรัฐและยุโรป
สำหรับการปรับขึ้นอัตราดอกเบี้ย 0.25% ของ BoE ในการประชุมวันนี้ สอดคล้องกับการปรับขึ้นอัตราดอกเบี้ยของธนาคารกลางสหรัฐ (เฟด) เมื่อวานนี้
อย่างไรก็ดี เฟดส่งสัญญาณว่าจะปรับขึ้นอัตราดอกเบี้ยอีกเพียง 1 ครั้งในปีนี้ ขณะที่นักลงทุนคาดว่า BoE อาจปรับขึ้นอัตราดอกเบี้ยอีก 2 ครั้ง